Legal Document

Category: 996

Text:
14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ  ΣΥΝΤΟΝΙΣΜΟΥ ΚΑΙ ΕΡΓΑΣΙΑΣ Αριθ. 14099/Υ.138 της 23 Φεβρ./20  Μαρτ. 1959 Περί αυξήσεως των υπό του Ταμείου Ασφαλίσεως Ιδιοκτητών, Συντακτών και Υπαλλήλων Τύπου παρεχομένων συντάξεων κατά ποσοστόν 10%. Έχοντες υπ’ όψει: 1)Τας διατάξεις του άρθρ. 2 του υπ’ αριθ. 19/1944 Νόμου «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών Συντελεστών». 2)Την δια της υπ’ αριθ. 3163/23.12.57 αναφοράς του Ταμείου Ασφαλίσεως Ιδιοκτητών, Συντακτών και Υπαλλήλων Τύπου υποβληθείσαν ημίν πρότασιν του Διοικητικού Συμβουλίου αυτού «περί αυξήσεως των συντάξεων». 3)Την απόφασιν της Νομισματικής Επιτροπής την ληφθείσαν κατά την 918 συνεδρίασιν αυτής της 3.5.1955 κοινοποιηθείσαν δια του υπ’ αριθ. 14786/16.5.1955 εγγράφου της, και 4)Τας κρατούσας οικονομικάς συνθήκας, αποφασίζομεν: Από 1ης Μαρτ. 1959 αυξάνονται αι παρά του Ταμείου Ασφαλίσεως Ιδιοκτητών, Συντακτών και Υπαλλήλων Τύπου καταβαλλόμεναι συντάξεις κατά ποσοστόν 10%. Το σύνολον της ούτω αυξανομένης συντάξεως εν ουδεμιά περιπτώσει δύναται να υπερβαίνη τα τεθέντα ανώτατα όρια δια της παρ. 2 της υπ’ αριθ. 14786/16.5.1955 αποφάσεως της Νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως. 39.Ι.γ.11-14 Ταμείο Ασφαλίσεως Ιδιοκτητών,Συντακτών και Υπαλ.Τύπου (ΤΑΙΣΥΤ) 320